**Acea toamnă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acea toamnă

Să nu lăsăm să treacă al toamnei rod bogat

bogat în blânde șoapte, bogat în amintiri,

iar dacă-or fi de-acelea pe care le-am uitat,

ele-au rămas acolo, în traista cu simțiri!

Or fi și din acelea pe care le negăm,

or fi și din acelea bogate-n suferință,

atunci, rămână-acolo, să nu le mai păstrăm,

ne-ar fi a lor uitare în toamnă, biruință!

Să ne-amintim că totuși, am fost copii odată

și atâtea toamne bogate, au trecut,

iar dacă anii-aceia, de mult noi i-am pierdut,

nu-nseamnă că povestea n-a fost adevărată!

Poate că totuși, găsi-vom acea toamnă,

rămasă mult în urmă, toamnă de-nceput,

deși poate că astăzi nimic nu mai înseamnă,

ea n-are nicio vină că timpul a trecut!